വൈല്ഡ് ലൈഫ് വാര്ഡന്റെ ഓഫീസിനു മുന്നില് ധര്ണ നടത്തി ഇരിട്ടി : വന്യമൃഗങ്ങളുടെ ആക്രമണത്തില്നിന്നും ജനങ്ങളുടെ ജീവനും സ്വത്തിനും സംരക്ഷണം നല്കണമെന്നാവശ്യപ്പെട്ട് ദേശീയ കര്ഷക ഫെഡറേഷന് കണ്ണൂര് ജില്ലാ കമ്മിറ്റിയുടെ നേതൃത്വത്തില് ഇരിട്ടി വൈല്ഡ് ലൈഫ് വാര്ഡന് ഓഫീസിനു മുന്നില് ധര്ണ നടത്തി. കൃഷിയിടങ്ങളിലെ വന്യജീവി ശല്യം അവസാനിപ്പിക്കുക, കൃഷിനാശത്തിന് പൂര്ണമായും നഷ്ടപരിഹാരം ഉടന് അനുവദിക്കുക, വന്യമൃഗശല്യത്തിന് ശാശ്വതപരിഹാരം കാണുക തുടങ്ങിയ ആവശ്യങ്ങളുന്നയിച്ചായിരുന്നു ധര്ണ. സംസ്ഥാന പ്രസിഡന്റ് ജോര്ജ് മുല്ലക്കര ഉദ്ഘാടനം ചെയ്തു. കണ്ണൂര് ജില്ലാ കണ്വീനര് ബാബു ആട്ടയിലില് അധ്യക്ഷത വഹിച്ചു. പി.കെ. ഷാജി, ഇമ്മാനുവല് ജോര്ജ്, സെബാസ്റ്റ്യന് ജാതികുളം, ജയ്സണ് ഡൊമിനിക്, എം.ജെ. പാപ്പച്ചന്, കെ.എം. രാജന് എന്നിവര് പ്രസംഗിച്ചു.